Α4-0222/96

Απόφαση όσον αφορά την κοινή θέση που ενέκρινε το Συμβούλιο εν όψει της έκδοσης της απόφασης του Ευρωπαϊκού Κοινοβουλίου και του Συμβουλίου σχετικά με δέσμη κατευθυντηρίων γραμμών για τα διευρωπαϊκά τηλεπικοινωνιακά δίκτυα (C4-0225/96 - 95/0124(COD))

(Διαδικασία συναπόφασης: δεύτερη ανάγνωση)

Το Ευρωπαϊκό Κοινοβούλιο,

- έχοντας υπόψη την κοινή θέση του Συμβουλίου (C4-0225/96 - 95/0124(COD)),

- έχοντας υπόψη τη γνωμοδότησή του σε πρώτη ανάγνωση ((ΕΕ C 47, της 19.02.1996, σελ. 15)) επί της πρότασης της Επιτροπής προς το Ευρωπαϊκό Κοινοβούλιο και προς το Συμβούλιο, COM(95)0224 ((ΕΕ C 302, της 14.11.1995, σελ. 23)),

- έχοντας υπόψη την τροποποιημένη πρόταση της Επιτροπής COM(96)0108 ((ΕΕ C 175, της 18.06.1996, σελ. 4)),

- έχοντας υπόψη το άρθρο 189 B, παράγραφος 2, σημείο δ, της Συνθήκης ΕΚ,

- έχοντας υπόψη το άρθρο 72 του Κανονισμού του,

- έχοντας υπόψη τη σύσταση για τη δεύτερη ανάγνωση της Επιτροπής Οικονομικής, Νομισματικής και Βιομηχανικής Πολιτικής (A4-0222/96),

1. τροποποιεί ως ακολούθως την κοινή θέση[semigr ]

2. καλεί την Επιτροπή να αποφανθεί ευνοϊκά επί των τροπολογιών του Κοινοβουλίου στη γνωμοδότηση που καλείται να συντάξει σύμφωνα με το άρθρο 189 Β, παράγραφος 2, της Συνθήκης ΕΚ[semigr ]

3. καλεί το Συμβούλιο να εγκρίνει όλες τις τροπολογίες του Κοινοβουλίου, να τροποποιήσει αναλόγως την κοινή θέση του και να εγκρίνει οριστικώς την πράξη[semigr ]

4. αναθέτει στον Πρόεδρό του να διαβιβάσει την παρούσα απόφαση στο Συμβούλιο και την Επιτροπή[semigr ]

(Τροπολογία 1)

Αιτιολογική σκέψη 17

>Αρχικό κείμενο>

17. ότι πρέπει να διασφαλισθεί αποτελεσματικός συντονισμός μεταξύ της ανάπτυξης των διευρωπαϊκών τηλεπικοινωνιακών δικτύων τα οποία θα πρέπει να επιλύουν τα πραγματικά προβλήματα των χρηστών, των διαφόρων κοινοτικών προγραμμάτων, ιδίως των ειδικών προγραμμάτων που εμπίπτουν στο τέταρτο πρόγραμμα πλαίσιο έρευνας, τεχνολογικής ανάπτυξης και επίδειξης, των προγραμμάτων υπέρ των ΜΜΕ, περιλαμβανομένου ενός προγράμματος προσανατολισμένου προς το περιεχόμενο των πληροφοριών (όπως το INFO 2000, το MEDIA 2) καθώς και των άλλων σχετικών με την κοινωνία των πληροφοριών δραστηριοτήτων[semigr ] ότι τέτοιος συντονισμός πρέπει επίσης να εξασφαλισθεί με τα σχέδια που προβλέπονται στην απόφαση 95/468/ΕΚ του Συμβουλίου της 6ης Νοεμβρίου 1995 σχετικά με την κοινοτική συνδρομή στην τηλεματική ανταλλαγή δεδομένων μεταξύ διοικήσεων στην Κοινότητα (IDA)(1)[semigr ]

_____________

(1) ΕΕ L 269 της 11.11.1995, σελ. 23

>Κείμενο μετά την ψηφοφορία στο ΕΚ>

17. ότι πρέπει να διασφαλισθεί αποτελεσματικός συντονισμός μεταξύ της ανάπτυξης των διευρωπαϊκών τηλεπικοινωνιακών δικτύων τα οποία θα πρέπει να επιλύουν τα πραγματικά προβλήματα των χρηστών - αποκλειομένων των απλών σχεδίων επίδειξης, των πειραματικών σχεδίων και των σχεδίων συνειδητοποίησης-, των διαφόρων κοινοτικών προγραμμάτων, ιδίως των ειδικών προγραμμάτων που εμπίπτουν στο τέταρτο πρόγραμμα πλαίσιο έρευνας, τεχνολογικής ανάπτυξης και επίδειξης, των προγραμμάτων υπέρ των ΜΜΕ, περιλαμβανομένου ενός προγράμματος προσανατολισμένου προς το περιεχόμενο των πληροφοριών (όπως το INFO 2000, το MEDIA 2) καθώς και των άλλων σχετικών με την κοινωνία των πληροφοριών δραστηριοτήτων[semigr ] ότι τέτοιος συντονισμός πρέπει επίσης να εξασφαλισθεί με τα σχέδια που προβλέπονται στις αποφάσεις τους που αφορούν τα διευρωπαϊκά δίκτυτα[semigr ]

(Τροπολογία 2)

Αιτιολογική σκέψη 19

>Αρχικό κείμενο>

19. ότι ο τηλεπικοινωνιακός τομέας ελευθερώνεται σταδιακά[semigr ] ότι η ανάπτυξη διευρωπαϊκών εφαρμογών, υπηρεσιών και δικτύων στηρίζεται κυρίως στην ιδιωτική πρωτοβουλία[semigr ] ότι αυτές οι διευρωπαϊκές εξελίξεις πρέπει να ανταποκρίνονται σε ευρωπαϊκή κλίμακα στις ανάγκες της αγοράς ή σε πραγματικές και σημαντικές ανάγκες της κοινωνίας οι οποίες δεν καλύπτονται από τις δυνάμεις της αγοράς και μόνο[semigr ] ότι λαμβάνοντας τα ανωτέρω υπόψη, θα ζητηθεί από τους ενδιαφερόμενους φορείς του τομέα να προτείνουν, μέσω κατάλληλων διαδικασιών που εξασφαλίζουν ίσες ευκαιρίες σε όλους, ειδικά έργα κοινού ενδιαφέροντος σε επιλεγμένους τομείς[semigr ] ότι οι διαδικασίες αυτές πρέπει να καθορισθούν και να εγκριθεί επίσης ένας κατάλογος τομέων[semigr ] ότι μια επιτροπή επικουρεί την Επιτροπή στο έργο του καθορισμού των σχεδίων κοινού ενδιαφέροντος,

>Κείμενο μετά την ψηφοφορία στο ΕΚ>

19. ότι ο τηλεπικοινωνιακός τομέας ελευθερώνεται σταδιακά[semigr ] ότι η ανάπτυξη διευρωπαϊκών εφαρμογών, υπηρεσιών και δικτύων στηρίζεται κυρίως στην ιδιωτική πρωτοβουλία[semigr ] ότι αυτές οι διευρωπαϊκές εξελίξεις πρέπει να ανταποκρίνονται σε ευρωπαϊκή κλίμακα στις ανάγκες της αγοράς ή σε πραγματικές και σημαντικές ανάγκες της κοινωνίας οι οποίες δεν καλύπτονται από τις δυνάμεις της αγοράς και μόνο[semigr ] ότι λαμβάνοντας τα ανωτέρω υπόψη, θα ζητηθεί από τους ενδιαφερόμενους φορείς του τομέα να προτείνουν, μέσω κατάλληλων διαδικασιών που εξασφαλίζουν ίσες ευκαιρίες σε όλους, ειδικά έργα σε τομείς προτεραιότητας[semigr ] ότι ο προσδιορισμός των ειδικών σχεδίων κοινού ενδιαφέροντος θα πρέπει να πραγματοποιηθεί σύμφωνα με τις διατάξεις της Συνθήκης και, ιδίως, του άρθρου 129 Δ,

(Τροπολογία 3)

Αιτιολογική σκέψη 22

>Αρχικό κείμενο>

22. ότι η Επιτροπή αναλαμβάνει δράσεις για την διασφάλιση της διαλειτουργικότητας των δικτύων και το συντονισμό των δραστηριοτήτων των κρατών μελών που επιδιώκουν την υλοποίηση των διευρωπαϊκών τηλεπικοινωνιακών δικτύων,

>Κείμενο μετά την ψηφοφορία στο ΕΚ>

22. ότι η Επιτροπή αναλαμβάνει δράσεις για την διασφάλιση της διαλειτουργικότητας των δικτύων και το συντονισμό των δραστηριοτήτων των κρατών μελών που επιδιώκουν την υλοποίηση των διευρωπαϊκών τηλεπικοινωνιακών δικτύων και αναλόγων εθνικής εμβέλειας σχεδίων,

(Τροπολογία 5)

Άρθρο 2, πρώτη παύλα

>Αρχικό κείμενο>

- διευκόλυνση της μετάβασης προς την κοινωνία των πληροφοριών, ιδίως για την ικανοποίηση των κοινωνικών και πολιτιστικών αναγκών και τη βελτίωση της ποιότητας ζωής,

>Κείμενο μετά την ψηφοφορία στο ΕΚ>

- διευκόλυνση της μετάβασης προς την κοινωνία των πληροφοριών, απόκτηση εμπειρίας όσον αφορά τις συνέπειες της ανάπτυξης νέων δικτύων και εφαρμογών στις κοινωνικές δραστηριότητες, ικανοποίηση των κοινωνικών και πολιτιστικών αναγκών και τη βελτίωση της ποιότητας ζωής,

(Τροπολογία 6)

Άρθρο 3

>Αρχικό κείμενο>

Οι προτεραιότητες για την πραγματοποίηση των στόχων που αναφέρονται στο άρθρο 2 είναι:

>Κείμενο μετά την ψηφοφορία στο ΕΚ>

Οι προτεραιότητες για την πραγματοποίηση των στόχων που αναφέρονται στο άρθρο 2 είναι, με την ακόλουθη σειρά:

>Αρχικό κείμενο>

- μελέτη και επικύρωση της σκοπιμότητας, και εν συνεχεία ανάπτυξη εφαρμογών, ιδίως συλλογικού ενδιαφέροντος, οι οποίες αποτελούν τη βάση της ευρωπαϊκής κοινωνίας των πληροφοριών,

>Κείμενο μετά την ψηφοφορία στο ΕΚ>

(α) προσδιορισμός, μελέτη και επικύρωση της τεχνικής και εμπορικής σκοπιμότητας, και εν συνεχεία ανάπτυξη διευρωπαϊκών γενικών υπηρεσιών οι οποίες παρέχουν απρόσκοπτη πρόσβαση σε κάθε είδους πληροφορίες, ακόμη και σε αγροτικές και περιφερειακές περιοχές, και οι οποίες είναι διαλειτουργικές με τις αντίστοιχες υπηρεσίες σε παγκόσμιο επίπεδο, καθώς και αναδρομική μελέτη των κοινωνικών συνεπειών απότην ανάπτυξη των υπηρεσιών αυτών,

>Αρχικό κείμενο>

- μελέτη και επικύρωση της σκοπιμότητας, και εν συνεχεία ανάπτυξη εφαρμογών οι οποίες συμβάλλουν στην οικονομική και κοινωνική συνοχή, μέσω της βελτίωσης της πρόσβασης στις πληροφορίες στο σύνολο της Κοινότητας και της αξιοποίησης της ευρωπαϊκής πολιτιστικής ποικιλομορφίας,

>Κείμενο μετά την ψηφοφορία στο ΕΚ>

(β) προσδιορισμός και απάλειψη των κενών και των ελλειπουσών συνδέσεων για αποτελεσματική διασύνδεση και διαλειτουργικότητα όλων των επί μέρους τμημάτων των τηλεπικοινωνιακών δικτύων, ενδοκοινοτικώς και παγκοσμίως, με ιδιαίτερη έμφαση στα δίκτυα Euro-ISDN και, όπου εντοπίζεται η ζήτηση σε ευμεγέθη πιθανή αγορά, στα δίκτυα IBC,

>Αρχικό κείμενο>

- τόνωση των πρωτοβουλιών οι οποίες συνδέουν ιδίως τις λιγότερο ευνοημένες περιοχές για τη δρομολόγηση διευρωπαϊκών τηλεπικοινωνιακών υπηρεσιών και εφαρμογών,

>Κείμενο μετά την ψηφοφορία στο ΕΚ>

(γ) μελέτη και επικύρωση της τεχνικής και εμπορικής σκοπιμότητας, και εν συνεχεία ανάπτυξη εφαρμογών, ιδίως συλλογικού ενδιαφέροντος, οι οποίες αποτελούν τη βάση της ευρωπαϊκής κοινωνίας των πληροφοριών, καθώς και αναδρομική μελέτη των κοινωνικών συνεπειών από την ανάπτυξη των υπηρεσιών αυτών,

>Αρχικό κείμενο>

- μελέτη και επικύρωση της σκοπιμότητας και εν συνεχεία ανάπτυξη εφαρμογών και υπηρεσιών οι οποίες συμβάλλουν στην ενίσχυση της εσωτερικής αγοράς και στη δημιουργία θέσεων εργασίας, ιδίως εφαρμογών και υπηρεσιών οι οποίες προσφέρουν στις ΜΜΕ μέσα βελτίωσης της ανταγωνιστικότητάς τους σε κοινοτικό και παγκόσμιο επίπεδο,

>Κείμενο μετά την ψηφοφορία στο ΕΚ>

(δ) μελέτη και επικύρωση της σκοπιμότητας νέων ευρυζωνικών δικτύων (δίκτυα IBC), όπου απαιτείται για τέτοιες εφαρμογές και υπηρεσίες, και προώθηση της διασυνδεσιμότητας των δικτύων αυτών,

>Αρχικό κείμενο>

- προσδιορισμός, μελέτη και επικύρωση της σκοπιμότητας, και εν συνεχεία ανάπτυξη διευρωπαϊκών γενικών υπηρεσιών οι οποίες παρέχουν απρόσκοπτη πρόσβαση σε κάθε είδους πληροφορίες, ακόμη και σε αγροτικές και περιφερειακές περιοχές, και οι οποίες είναι διαλειτουργικές με τις αντίστοιχες υπηρεσίες σε παγκόσμιο επίπεδο,

>Κείμενο μετά την ψηφοφορία στο ΕΚ>

(ε) μελέτη και επικύρωση της σκοπιμότητας και εν συνεχεία ανάπτυξη εφαρμογών και υπηρεσιών οι οποίες συμβάλλουν στην ενίσχυση της εσωτερικής αγοράς και στη δημιουργία θέσεων εργασίας, ιδίως εφαρμογών και υπηρεσιών οι οποίες προσφέρουν στις ΜΜΕ μέσα βελτίωσης της ανταγωνιστικότητάς τους σε κοινοτικό και παγκόσμιο επίπεδο, καθώς και αναδρομική μελέτη των κοινωνικών συνεπειών από την ανάπτυξη αυτών των εφαρμογών και υπηρεσιών,

>Αρχικό κείμενο>

- μελέτη και επικύρωση της σκοπιμότητας νέων ευρυζωνικών δικτύων (δίκτυα IBC), όπου απαιτείται για τέτοιες εφαρμογές και υπηρεσίες, και προώθηση της διασυνδεσιμότητας των δικτύων αυτών,

>Κείμενο μετά την ψηφοφορία στο ΕΚ>

(στ) μελέτη και επικύρωση της σκοπιμότητας, και εν συνεχεία ανάπτυξη εφαρμογών οι οποίες συμβάλλουν στην οικονομική και κοινωνική συνοχή, μέσω της βελτίωσης της πρόσβασης στις πληροφορίες, στο σύνολο της Κοινότητας καιτης αξιοποίησης της ευρωπαϊκής πολιτιστικής ποικιλομορφίας, καθώς και αναδρομική μελέτη των κοινωνικών συνεπειών από την ανάπτυξη των εφαρμογών αυτών,

>Αρχικό κείμενο>

- προσδιορισμός και απάλειψη των κενών και των ελλιπόντων συνδέσεων για αποτελεσματική διασύνδεση και διαλειτουργικότητα όλων των επί μέρους τμημάτων των τηλεπικοινωνιακών δικτύων ενδοκοινοτικώς και παγκοσμίως, με ιδιαίτερη έμφαση στα δίκτυα IBC.

>Κείμενο μετά την ψηφοφορία στο ΕΚ>

(ζ) τόνωση των διασυνοριακών, διαπεριφερειακών πρωτοβουλιών για τη δρομολόγηση διευρωπαϊκών τηλεπικοινωνιακών υπηρεσιών και εφαρμογών,

>Κείμενο μετά την ψηφοφορία στο ΕΚ>

(η) δράσεις οι οποίες ενθαρρύνουν τις εφαρμογές που έχουν ως στόχο τη δημιουργία στενότερων δεσμών, βάσει της αμοιβαίας κατανόησης, στενότερες σχέσεις και τις μέγιστες δυνατές οικονομικές, πολιτιστικές και συνεταιριστικές ανταλλαγές με τις χώρες της Μεσογείου, της Κεντρικής και Ανατολικής Ευρώπης, της ΚΑΚ και της Λατινικής Αμερικής.

(Τροπολογία 7)

Άρθρο 5

>Αρχικό κείμενο>

Η ανάπτυξη των διευρωπαϊκών δικτύων στον τομέα της τηλεπικοινωνιακής υποδομής γίνεται, σύμφωνα με την παρούσα απόφαση, μέσω σχεδίων κοινού ενδιαφέροντος. Στο παράρτημα Ι απαριθμούνται οι τομείς στους οποίους καθορίζονται σχέδια κοινού ενδιαφέροντος.

>Κείμενο μετά την ψηφοφορία στο ΕΚ>

Η ανάπτυξη των διευρωπαϊκών δικτύων στον τομέα της τηλεπικοινωνιακής υποδομής γίνεται, σύμφωνα με την παρούσα απόφαση, μέσω σχεδίων κοινού ενδιαφέροντος. Στο παράρτημα Ι απαριθμούνται οι τομείς στους οποίους προσδιορίζονται σχέδια κοινού ενδιαφέροντος.

(Τροπολογία 8)

Άρθρο 6

>Αρχικό κείμενο>

Σύμφωνα με τα άρθρα 7 έως 9, τα συγκεκριμένα σχέδια κοινού ενδιαφέροντος στους τομείς οι οποίοι απαριθμούνται στο παράρτημα Ι, καθορίζονται βάσει των κριτηρίων που απαριθμούνται στο παράρτημα ΙΙ. Τα καθοριζόμενα σχέδια είναι επιλέξιμα για κοινοτική στήριξη σύμφωνα με τον κανονισμό (ΕΚ) αριθ. 2236/95 του Συμβουλίου της 18ης Σεπτεμβρίου 1995 περί καθορισμού των γενικών κανόνων για τη χορήγηση κοινοτικής ενίσχυσης στον τομέα των διευρωπαϊκών δικτύων.

>Κείμενο μετά την ψηφοφορία στο ΕΚ>

Σύμφωνα με το άρθρο 129 Δ της Συνθήκης και κατ' εφαρμογήν της διαδικασίας που περιγράφεται στα άρθρα 7 έως 9, τα συγκεκριμένα σχέδια κοινού ενδιαφέροντος στους τομείς οι οποίοι απαριθμούνται στο παράρτημα Ι, προσδιορίζονται βάσει των κριτηρίων που απαριθμούνται στο παράρτημα ΙΙ. Τα προσδιοριζόμενα σχέδια είναι επιλέξιμα για κοινοτική στήριξη σύμφωνα με τον κανονισμό (ΕΚ) αριθ. 2236/95 του Συμβουλίου της 18ης Σεπτεμβρίου 1995 περί καθορισμού των γενικών κανόνων για τη χορήγηση κοινοτικής ενίσχυσης στον τομέα των διευρωπαϊκών δικτύων.

(Τροπολογία 9)

Άρθρο 7

>Αρχικό κείμενο>

1. Στα πλαίσια των τομέων που αναφέρονται στο Παράρτημα Ι η Επιτροπή καταρτίζει σχέδιο προγράμματος εργασίας εναρμονισμένο με τις άλλες πολιτικές για διευρωπαϊκά δίκτυα, κατόπιν διαβουλεύσεων με τους παράγοντες του τομέα. Στόχος είναι η επιλογή των πεδίων στα οποία μπορούν να προταθούν συγκεκριμένα σχέδια κοινού ενδιαφέροντος. Το πρόγραμμα εργασίας ενημερώνεται όποτε είναι αναγκαίο.

>Κείμενο μετά την ψηφοφορία στο ΕΚ>

1. Στα πλαίσια των τομέων που αναφέρονται στο Παράρτημα Ι η Επιτροπή καταρτίζει σχέδιο προγράμματος εργασίας εναρμονισμένο με τις άλλες πολιτικές για διευρωπαϊκά δίκτυα, κατόπιν διαβουλεύσεων με τους παράγοντες του τομέα. Στόχος είναι η επιλογή των πεδίων στα οποία μπορούν να προταθούν συγκεκριμένα σχέδια. Το πρόγραμμα εργασίας εγκρίνεται από το Ευρωπαϊκό Κοινοβούλιο και το Συμβούλιο και ενημερώνεται όποτε είναι αναγκαίο, σύμφωνα με το άρθρο 129 Δ της Συνθήκης.

>Αρχικό κείμενο>

2. Βάσει του προγράμματος εργασίας, η Επιτροπή καταρτίζει τακτικές προσκλήσεις υποβολής προτάσεων για σχέδια κοινού ενδιαφέροντος.

>Κείμενο μετά την ψηφοφορία στο ΕΚ>

2. Βάσει του προγράμματος εργασίας, η Επιτροπή καταρτίζει τακτικές προσκλήσεις υποβολής προτάσεων για σχέδια κοινού ενδιαφέροντος.

>Κείμενο μετά την ψηφοφορία στο ΕΚ>

2α. Σύμφωνα με το άρθρο 129 Δ της Συνθήκης, η Επιτροπή προτείνει στο Κοινοβούλιο και το Συμβούλιο τον κατάλογο των επιλεγέντων σχεδίων, βάσει των αποτελεσμάτων των προσκλήσεων υποβολής προτάσεων. Η Επιτροπή διασφαλίζει την έγκριση, εκ μέρους του ενδιαφερομένου κράτους μέλους, των σχεδίων που αφορούν την επικράτειά του.

(Τροπολογία 10)

Άρθρο 8, παράγραφος 2

>Αρχικό κείμενο>

2. Για τις περιπτώσεις που καθορίζονται στο άρθρο 9 παράγραφος 1, η Επιτροπή επικουρείται από μια επιτροπή, την οποία αποτελούν αντιπρόσωποι των κρατών μελών και της οποίας προεδρεύει ο αντιπρόσωπος της Επιτροπής.

>Κείμενο μετά την ψηφοφορία στο ΕΚ>

2. Η Επιτροπή επικουρείται από μια συμβουλευτική επιτροπή, την οποία αποτελούν αντιπρόσωποι των κρατών μελών και της οποίας προεδρεύει ο αντιπρόσωπος της Επιτροπής.

>Αρχικό κείμενο>

Ο αντιπρόσωπος της Επιτροπής υποβάλλει στην εν λόγω επιτροπή σχέδιο των μέτρων που πρόκειται να ληφθούν. Η επιτροπή διατυπώνει τη γνώμη της για το σχέδιο αυτό μέσα σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του θέματος. Αποφασίζει με την πλειοψηφία που προβλέπεται στο άρθρο 148 παράγραφος 2 της συνθήκης για την έκδοση των αποφάσεων που καλείται να λάβει το Συμβούλιο βάσει πρότασης της Επιτροπής. Κατά την ψηφοφορία στην επιτροπή, οι ψήφοι των αντιπροσώπων των κρατών μελών σταθμίζονται σύμφωνα με το προαναφερόμενο άρθρο. Ο πρόεδρος δεν λαμβάνει μέρος στην ψηφοφορία.

>Κείμενο μετά την ψηφοφορία στο ΕΚ>

Ο αντιπρόσωπος της Επιτροπής υποβάλλει στην εν λόγω επιτροπή και στο Ευρωπαϊκό Κοινοβούλιο σχέδιο των μέτρων που πρόκειται να ληφθούν. Η επιτροπή διατυπώνει τη γνώμη της για το σχέδιο αυτό μέσα σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του θέματος. Αποφασίζει με την πλειοψηφία που προβλέπεται στο άρθρο 148 παράγραφος 2 της Συνθήκης, για την έκδοση των αποφάσεων που καλείται να λάβει το Συμβούλιο βάσει πρότασης της Επιτροπής. Κατά την ψηφοφορία στην επιτροπή, οι ψήφοι των αντιπροσώπων των κρατών μελών σταθμίζονται σύμφωνα με το προαναφερόμενο άρθρο. Ο πρόεδρος δεν λαμβάνει μέρος στην ψηφοφορία.

>Αρχικό κείμενο>

Η Επιτροπή θεσπίζει τα σχεδιαζόμενα μέτρα όταν είναι σύμφωνα με τη γνώμη της επιτροπής.

>Κείμενο μετά την ψηφοφορία στο ΕΚ>

Η γνώμη καταχωρείται στα πρακτικά. Επιπλέον, κάθε κράτος μέλος έχει το δικαίωμα να ζητήσει να καταχωρηθεί η θέση του στα πρακτικά. Τα πρακτικά διαβιβάζονται στο Ευρωπαϊκό Κοινοβούλιο. Η Επιτροπή λαμβάνει ιδιαίτερα υπόψη της τη γνώμη της επιτροπής και τις παρατηρήσεις του Ευρωπαϊκού Κοινοβουλίου και ενημερώνει την επιτροπή και το Ευρωπαϊκό Κοινοβούλιο για τον τρόπο με τον οποίο έλαβε υπόψη τις γνώμες αυτές.

>Αρχικό κείμενο>

Όταν τα σχεδιαζόμενα μέτρα δεν είναι σύμφωνα με τη γνώμη της επιτροπής, ή ελλείψει γνώμης, η Επιτροπή υποβάλλει χωρίς καθυστέρηση στο Συμβούλιο πρόταση σχετικά με τα μέτρα που πρέπει να ληφθούν. Το Συμβούλιο αποφασίζει με ειδική πλειοψηφία.

>Αρχικό κείμενο>

Εάν εντός τριών μηνών από τη στιγμή που υποβλήθηκε το ζήτημα στο Συμβούλιο, το Συμβούλιο δεν αποφασίσει, τα προτεινόμενα μέτρα θεσπίζονται από την Επιτροπή.

(Τροπολογία 11)

Άρθρο 9, παράγραφος 1, πρώτη, δεύτερη και τρίτη παύλα

>Αρχικό κείμενο>

- κατά την κατάρτιση και ενημέρωση του προγράμματος εργασίας που αναφέρεται στο άρθρο 7,

>Κείμενο μετά την ψηφοφορία στο ΕΚ>

- κατά την κατάρτιση και ενημέρωση του σχεδίου προγράμματος εργασίας που αναφέρεται στο άρθρο 7, παράγραφος 1 και των σχεδίων ενημέρωσης του προγράμματος εργασίας,

>Αρχικό κείμενο>

- κατά τη διατύπωση των προσκλήσεων προς υποβολή προσφορών,

>Κείμενο μετά την ψηφοφορία στο ΕΚ>

- κατά τη διατύπωση των προσκλήσεων προς υποβολή προτάσεων,

>Αρχικό κείμενο>

- κατά τον καθορισμό των σχεδίων κοινού ενδιαφέροντος, βάσει των κριτηρίων του παραρτήματος ΙΙ,

>Κείμενο μετά την ψηφοφορία στο ΕΚ>

- κατά την διατύπωση συστάσεων όσον αφορά τα σχέδια κοινού ενδιαφέροντος, τα οποία προσδιορίζονται από το Συμβούλιο και το Ευρωπαϊκό Κοινοβούλιο, όπως περιγράφεται στο άρθρο 7, παράγραφος 3, βάσει των κριτηρίων του παραρτήματος ΙΙ,

(Τροπολογία 12)

Άρθρο 11

>Αρχικό κείμενο>

Τα κράτη μέλη λαμβάνουν όλα τα απαιτούμενα μέτρα για τη διευκόλυνση της υλοποίησης των σχεδίων κοινού ενδιαφέροντος, σύμφωνα με τους κοινοτικούς κανόνες.

>Κείμενο μετά την ψηφοφορία στο ΕΚ>

Τα κράτη μέλη λαμβάνουν όλα τα απαιτούμενα μέτρα σε εθνικό, περιφερειακό ή τοπικό επίπεδο, για τη διευκόλυνση και την επιτάχυνση της υλοποίησης των σχεδίων κοινού ενδιαφέροντος, σύμφωνα με τους κοινοτικούς κανόνες. Η διεκπεραίωση των διαδικασιών χορήγησης αδειών πρέπει να γίνεται το ταχύτερο.

(Τροπολογία (13)

Παράρτημα Ι, εισαγωγή, δεύτερο εδάφιο, πρώτη και δεύτερη παύλα

>Αρχικό κείμενο>

- Το επίπεδο των «εφαρμογών», μέσω των οποίων οι χρήστες αλληλεπιδρούν με τις γενικές υπηρεσίες και τα βασικά δίκτυα για την ικανοποίηση των επαγγελματικών, εκπαιδευτικών και κοινωνικών αναγκών τους. Οι εφαρμογές πρέπει να είναι διαλειτουργικές μεταξύ τους ώστε να επωφελούνται από αυτές στο μέγιστο οι χρήστες στο σύνολο της Κοινότητας.

>Κείμενο μετά την ψηφοφορία στο ΕΚ>

- Το επίπεδο των «εφαρμογών», μέσω των οποίων οι χρήστες αλληλεπιδρούν με τις γενικές υπηρεσίες και τα βασικά δίκτυα για την ικανοποίηση των επαγγελματικών, εκπαιδευτικών και κοινωνικών αναγκών τους.

>Αρχικό κείμενο>

- Το επίπεδο των «γενικών υπηρεσιών», το οποίο απαρτίζεται από συμβατές γενικές υπηρεσίες και τη διαχείρισή τους. Στηρίζοντας τις κοινές απαιτήσεις των εφαρμογών, οι υπηρεσίες αυτές συμπληρώνουν τις εφαρμογές βοηθώντας ταυτοχρόνως στη διαλειτουργικότητά τους.

>Κείμενο μετά την ψηφοφορία στο ΕΚ>

- Το επίπεδο των «γενικών υπηρεσιών», το οποίο απαρτίζεται από συμβατές γενικές υπηρεσίες και τη διαχείρισή τους. Στηρίζοντας τις κοινές απαιτήσεις των εφαρμογών και παρέχοντας κοινά εργαλεία ανάπτυξης και υλοποίησης νέων εφαρμογών, οι υπηρεσίες αυτές συμπληρώνουν τις εφαρμογές βοηθώντας ταυτοχρόνως στη διαλειτουργικότητά τους.

(Τροπολογία 14)

Παράρτημα Ι, εισαγωγή, τέταρτο εδάφιο

>Αρχικό κείμενο>

Κατωτέρω αναφέρονται οι τομείς στους οποίους πρέπει να καθορίζονται σχέδια κοινού ενδιαφέροντος.

>Κείμενο μετά την ψηφοφορία στο ΕΚ>

Κατωτέρω αναφέρονται οι τομείς στους οποίους πρέπει να προσδιορίζονται σχέδια κοινού ενδιαφέροντος.

(Σε ολόκληρο το κείμενο των παραρτημάτων, η λέξη «καθορίζεται/ονται» αντικαθίσταται από τη λέξη «προσδιορίζεται/ονται»).

(Τροπολογία 15)

Παράρτημα Ι, σημείο 1, εισαγωγική πρόταση

>Κείμενο μετά την ψηφοφορία στο ΕΚ>

Οι εφαρμογές απαιτείται να χρησιμοποιούν τοπικές γλώσσες, εκτός εάν προορίζονται για ειδικές κατηγορίες επαγγελματιών χρηστών, και να είναι μεταξύ τους διαλειτουργικές, ώστε να προσφέρουν το μέγιστο δυνατό όφελος στους χρήστες, σε όλη την έκταση της Κοινότητας. Λαμβάνουν υπόψη τους, όπου κάτι τέτοιο είναι εφαρμόσιμο, τις ειδικές ανάγκες των γυναικών και των λιγότερο ανεπτυγμένων ή περισσότερο αραιοκατοικημένων περιφερειών. Πρέπει να απευθύνονται στο μέγιστο δυνατό αριθμό χρηστών και να επιδεικνύουν την πρόσβαση των πολιτών σε υπηρεσίες συλλογικού ενδιαφέροντος. Κατά τα πρώτα στάδια του σχεδιασμού λαμβάνονται υπόψη, προς όφελος των αναπήρων, ειδικές ανάγκες όσον αφορά την πρόσβαση στις υπηρεσίες. Μετά την ανάπτυξη των εφαρμογών, εκπονείται μελέτη σχετικά με τις συνέπειές τους σε επίπεδο κοινωνικών δομών και σχέσεων.

>Αρχικό κείμενο>

Οι τομείς στους οποίους μπορούν να καθοριστούν σχέδια εφαρμογών κοινού ενδιαφέροντος είναι οι εξής:

>Κείμενο μετά την ψηφοφορία στο ΕΚ>

Οι τομείς στους οποίους μπορούν να προσδιορισθούν σχέδια εφαρμογών κοινού ενδιαφέροντος είναι οι εξής:

(Τροπολογία 16)

Παράρτημα Ι, σημείο 1, δεύτερη παύλα

>Αρχικό κείμενο>

- Τηλεεκπαίδευση και τηλεκατάρτιση: Όλοι οι ιδιώτες, τα σχολεία, οι σχολές και οι επιχειρήσεις πρέπει να έχουν πρόσβαση σε προηγμένες υπηρεσίες τηλεεκπαίδευσης και τηλεκατάρτισης. Πρέπει να δημιουργηθούν κέντρα στα οποία να είναι δυνατή η πρόσβαση εξ αποστάσεως, από όλη την Κοινότητα για την παροχή εκπαιδευτικού υλικού και υπηρεσιών κατάρτισης για τις μικρομεσαίες επιχειρήσεις, τις μεγάλες εταιρίες, τους εκπαιδευτικούς οργανισμούς και τις δημόσιες διοικήσεις. Πρέπει να αναπτυχθούν και να προαχθούν νέες προσεγγίσεις της επαγγελματικής κατάρτισης με στόχο την κοινωνία των πληροφοριών.

>Κείμενο μετά την ψηφοφορία στο ΕΚ>

- Τηλεεκπαίδευση και τηλεκατάρτιση: Όλοι οι ιδιώτες, τα σχολεία, οι σχολές και οι επιχειρήσεις πρέπει να έχουν πρόσβαση σε προηγμένες υπηρεσίες τηλεεκπαίδευσης και τηλεκατάρτισης. Πρέπει να δημιουργηθούν κέντρα στα οποία να είναι δυνατή η πρόσβαση εξ αποστάσεως από όλη την Κοινότητα για την παροχή εκπαιδευτικού υλικού και υπηρεσιών κατάρτισης για τις μικρομεσαίες επιχειρήσεις, τις μεγάλες εταιρίες, τους εκπαιδευτικούς οργανισμούς και τις δημόσιες διοικήσεις. Πρέπει να αναπτυχθούν και να προαχθούν νέες προσεγγίσεις της γενικής, ακαδημαϊκής, επαγγελματικής και γλωσσικής κατάρτισης ως μέρος της μετάβασης προς την κοινωνία των πληροφοριών.

(Τροπολογία 17)

Παράρτημα Ι, σημείο 1, τέταρτη παύλα

>Αρχικό κείμενο>

- Τηλεματική στον τομέα των μεταφορών: Πρέπει να υπάρξει πλήρης εκμετάλλευση των διευρωπαϊκών τηλεπικοινωνιακών δικτύων ώστε να παρέχονται εύχρηστες υπηρεσίες, στους τομείς της υλικοτεχνικής υποστήριξης του κλάδου των μεταφορών και της ανάπτυξης υπηρεσιών προστιθέμενης αξίας, όπως οι υπηρεσίες παροχής πληροφοριών, ολοκληρωμένες υπηρεσίες πληρωμής και κράτησης θέσεων, σχεδιασμός ταξιδίων και προγραμματισμός πορείας και διαχείριση φορτίων και μεταφορικών μέσων. Επιπλέον, θα πρέπει να καλύπτονται στις αστικές περιοχές υπηρεσίες τηλεματικής στον τομέα των μεταφορών, λαμβάνοντας υπόψη τις απαιτήσεις της τυποποίησης και της διαλειτουργικότητας. Η ανάπτυξη αυτών των υπηρεσιών, βάσει προηγμένων σταθερών και κινητών τηλεπικοινωνιακών δικτύων, θα πρέπει να ικανοποιεί, ανάλογα με την περίπτωση, τις απαιτήσεις συμπληρωματικότητας και διαλειτουργικότητας με τα διευρωπαϊκά δίκτυα μεταφορών.»

>Κείμενο μετά την ψηφοφορία στο ΕΚ>

- Τηλεματική στον τομέα των μεταφορών: Πρέπει να υπάρξει πλήρης εκμετάλλευση των διευρωπαϊκών τηλεπικοινωνιακών δικτύων ώστε να παρέχονται εύχρηστες υπηρεσίες, στους τομείς της υλικοτεχνικής υποστήριξης του κλάδου των μεταφορών και της ανάπτυξης υπηρεσιών προστιθέμενης αξίας, όπως οι υπηρεσίες παροχής πληροφοριών, ολοκληρωμένες υπηρεσίες πληρωμής και κράτησης θέσεων, σχεδιασμός ταξιδίων και προγραμματισμός πορείας και διαχείριση φορτίων και μεταφορικών μέσων. Οι ολοκληρωμένες συνδυασμένες μεταφορές πολλαπλών μέσων, οι μη μηχανοκίνητες μεταφορές προσώπων, οι δημόσιες συγκοινωνίες και τα φιλικά προς το περιβάλλον μεταφορικά μέσα εξετάζονται κατά προτεραιότητα. Επιπλέον, θα πρέπει να καλύπτονται στις αστικές περιοχές υπηρεσίες τηλεματικής στον τομέα των μεταφορών, λαμβάνοντας υπόψη τις απαιτήσεις της τυποποίησης και της διαλειτουργικότητας. Η ανάπτυξη αυτών των υπηρεσιών, βάσει προηγμένων σταθερών και κινητών τηλεπικοινωνιακών δικτύων, θα πρέπει να ικανοποιεί, ανάλογα με την περίπτωση, τις απαιτήσεις συμπληρωματικότητας και διαλειτουργικότητας με τα διευρωπαϊκά δίκτυα μεταφορών.»

(Τροπολογία 18)

Παράρτημα Ι, σημείο 1, έκτη παύλα

>Αρχικό κείμενο>

- Τηλεεργασία: η ανάπτυξη της τηλεεργασίας (από το σπίτι και από περιφερειακά γραφεία), η οποία υποστηρίζεται από προηγμένα συστήματα επικοινωνιών, θα βοηθήσει στην εμφάνιση νέων ευέλικτων σχημάτων όσον αφορά τον χώρο εργασίας και τον τρόπο οργάνωσης της εργασίας. Μέσω της αποκέντρωσης των επαγγελματικών δραστηριοτήτων, η τηλεεργασία μπορεί επίσης να βοηθήσει στη μείωση των περιβαλλοντικών συνεπειών της καθημερινής μετακίνησης προς και από την εργασία. Ιδιαίτερη προσοχή πρέπει να δοθεί στην αξιολόγηση των κοινωνικών συνεπειών των εφαρμογών αυτών.

>Κείμενο μετά την ψηφοφορία στο ΕΚ>

- Τηλεεργασία: η ανάπτυξη της τηλεεργασίας από περιφερειακά γραφεία και, πιθανώς, από το σπίτι, η οποία υποστήριζεται από προηγμένα συστήματα επικοινωνιών, θα βοηθήσει στην εμφάνιση νέων ευέλικτων σχημάτων όσον αφορά τον χώρο εργασίας και τον τρόπο οργάνωσης της εργασίας. Μέσω της αποκέντρωσης των επαγγελματικών δραστηριοτήτων, η τηλεεργασία μπορεί επίσης να βοηθήσει στη μείωση των περιβαλλοντικών συνεπειών της καθημερινής μετακίνησης προς και από την εργασία. Πρέπει να διαμορφωθούν εφαρμογές που θα επιτρέψουν την πορεία προς τη κατεύθυνση αυτή, διασφαλίζοντας παράλληλα την προστασία των δικαιωμάτων των εργαζομένων και αποτρέποντας τον κίνδυνο κοινωνικής απομόνωσης που σχετίζεται με την τηλεεργασία. Ιδιαίτερη προσοχή πρέπει να δοθεί στην αξιολόγηση των κοινωνικών συνεπειών των εφαρμογών αυτών.

(Τροπολογία 19)

Παράρτημα Ι, σημείο 1, παύλα 7α (νέα)

>Κείμενο μετά την ψηφοφορία στο ΕΚ>

- Τηλεδιοίκηση: Ανάπτυξη και βελτίωση της επικοινωνίας στον τομέα της δημόσιας διοίκησης, ώστε να βελτιωθεί ο συντονισμός μεταξύ δημόσιου και ιδιωτικού τομέα και μεταξύ δημόσιου τομέα και πολιτών, καθώς και η ανταλλαγή στατιστικών και άλλων πληροφοριών μεταξύ των εθνικών διοικήσεων και της Κοινότητας.

(Τροπολογία 20)

Παράρτημα Ι, σημείο 1, δωδέκατη παύλα

>Αρχικό κείμενο>

- Πολιτιστική και γλωσσική κληρονομιά: Πρέπει να δρομολογηθούν πρωτοβουλίες που να ευνοούν τη διατήρηση της ευρωπαϊκής πολιτιστικής και καλλιτεχνικής κληρονομιάς και την πρόσβαση σε αυτήν και να καταδεικνύουν το δυναμικό των τεχνικών μέσων της πληροφοριακής υποδομής για να υποστηριχθεί η ανάπτυξη και διάδοση «τοπικού περιεχομένου» στις τοπικές γλώσσες.

>Κείμενο μετά την ψηφοφορία στο ΕΚ>

- Πολιτιστική και γλωσσική κληρονομιά: Πρέπει να δρομολογηθούν πρωτοβουλίες που να ευνοούν τη διατήρηση της ευρωπαϊκής πολιτιστικής και καλλιτεχνικής κληρονομιάς και την πρόσβαση σε αυτήν και να καταδεικνύουν το δυναμικό των τεχνικών μέσων της πληροφοριακής υποδομής ώστε να τονωθούν και να ενισχυθούν οι δημιουργικές προσπάθειες και επιτεύξεις, καθώς και για την ενθάρρυνση και διάδοση «τοπικού περιεχομένου».

(Τροπολογία 21)

Παράρτημα Ι, σημείο 1, δέκατη τρίτη παύλα

>Αρχικό κείμενο>

- Πρόσβαση των πολιτών στις υπηρεσίες : Πρέπει να δημιουργηθούν εφαρμογές επίδειξης με αντικείμενο την πρόσβαση των πολιτών σε υπηρεσίες συλλογικού ενδιαφέροντος. Εδώ περιλαμβάνεται π.χ. η δημιουργία περίπτερων και σημείων πρόσβασης ευρισκομένων σε δημόσιο χώρο και η χρήση έξυπνων καρτών και ηλεκτρονικών πορτοφολιών. Για άτομα με ειδικές ανάγκες, πρέπει ήδη από τα αρχικά στάδια προγραμματισμού των σχεδίων να ληφθούν υπόψη ειδικές απαιτήσεις πρόσβασης στις υπηρεσίες.

>Κείμενο μετά την ψηφοφορία στο ΕΚ>

Διαγράφεται

(Τροπολογία 22)

Παράρτημα Ι, σημείο 2, πρώτη παύλα

>Αρχικό κείμενο>

- Υλοποίηση λειτουργικών διευρωπαϊκών γενικών υπηρεσιών, περιλαμβάνουσα ιδίως ηλεκτρονικό ταχυδρομείο, συστήματα μεταφοράς αρχείων, πρόσβαση σε ηλεκτρονικές βάσεις δεδομένων σε ανοικτή σύνδεση, και υπηρεσίες βίντεο. Επειδή υπάρχει επείγουσα ανάγκη για τις ανωτέρω διευρωπαϊκές γενικές υπηρεσίες, θα χρησιμοποιηθούν τα υπάρχοντα και τα νέα βασικά δίκτυα, σταθερά ή κινητά και η ήδη λειτουργούσα πρόσβαση χρηστών. Αυτά πρέπει να περιλαμβάνουν στοιχεία τα οποία λειτουργούν σε κοινοτική κλίμακα, όπως κατάλογοι, αντιστάθμιση ισοτιμιών, επικύρωση, προστασία δεδομένων και ασφάλεια πληροφοριών, διευρωπαϊκά «περίπτερα» και δίκτυα βοηθημάτων ναυσιπλοΐας, κλπ.

>Κείμενο μετά την ψηφοφορία στο ΕΚ>

- Υλοποίηση λειτουργικών διευρωπαϊκών γενικών υπηρεσιών: στις υπηρεσίες αυτές περιλαμβάνονται ιδίως ηλεκτρονικό ταχυδρομείο, συστήματα μεταφοράς αρχείων, πρόσβαση σε ηλεκτρονικές βάσεις δεδομένων σε ανοικτή σύνδεση, και υπηρεσίες βίντεο. Επειδή υπάρχει επείγουσα ανάγκη για τις ανωτέρω διευρωπαϊκές γενικές υπηρεσίες, θα χρησιμοποιηθούν τα υπάρχοντα και τα νέα βασικά δίκτυα, σταθερά ή κινητά και η ήδη λειτουργούσα πρόσβαση χρηστών. Αυτά πρέπει να περιλαμβάνουν στοιχεία τα οποία λειτουργούν σε κοινοτική κλίμακα, όπως κατάλογοι, αντιστάθμιση ισοτιμιών, επικύρωση, προστασία δεδομένων και ασφάλεια πληροφοριών - ιδίως η διαφύλαξη και αμοιβή της πνευματικής ιδιοκτησίας, διευρωπαϊκά «περίπτερα» και τηλεματικά βοηθήματα για την πλοήγηση δικτύων, συστήματα δημόσιους χώρους, συστήματα που επιτρέπουν τη χρήση «έξυπνων» καρτών και ηλεκτρονικών πορτοφολιών, κλπ.

(Τροπολογία 23)

Παράρτημα Ι, σημείο 2, δεύτερη παύλα

>Αρχικό κείμενο>

- Προοδευτική επέκταση των γενικών υπηρεσιών προς ένα περιβάλλον πολυμέσων. Οι υπηρεσίες αυτές θα προσφέρουν στους τελικούς χρήστες πρόσβαση σε υπηρεσίες πολυμέσων και θα μπορούν, ενδεικτικώς, να καλύψουν ταχυδρομείο πολυμέσων, μεταφορά αρχείων υψηλής ταχύτητας και υπηρεσίες βίντεο στις οποίες περιλαμβάνεται το βίντεο κατά βούληση. Πρέπει να ενθαρρυνθεί η χρήση των ανωτέρω υπηρεσιών πολυμέσων από τις επιχειρήσεις και τα νοικοκυριά καθώς και η ενσωμάτωση νέων στοιχείων υπηρεσιών, όπως είναι η αυτόματη μετάφραση, η αναγνώριση φωνής και οι γραφικές διεπαφές χρήστη.

>Κείμενο μετά την ψηφοφορία στο ΕΚ>

- Προοδευτική επέκταση των γενικών υπηρεσιών προς ένα περιβάλλον πολυμέσων. Οι υπηρεσίες αυτές θα προσφέρουν στους τελικούς χρήστες πρόσβαση σε υπηρεσίες πολυμέσων και θα μπορούν, ενδεικτικώς, να καλύψουν ταχυδρομείο πολυμέσων, μεταφορά αρχείων υψηλής ταχύτητας και υπηρεσίες βίντεο στις οποίες περιλαμβάνεται το βίντεο κατά βούληση. Πρέπει να ενθαρρυνθεί η χρήση των ανωτέρω υπηρεσιών πολυμέσων από τις επιχειρήσεις και τα νοικοκυριά καθώς και η ενσωμάτωση νέων στοιχείων υπηρεσιών, όπως είναι η αυτόματη μετάφραση, η αναγνώριση φωνής και οι γραφικές διεπαφές χρήστη, οι «ευφυείς λογισμικοί πράκτορες» (intelligent agents) και εργαλεία για αλληλεπίδραση με τους χρήστες και εξειδίκευση σε προσωπικό επίπεδο.

(Τροπολογία 24)

Παράρτημα Ι, σημείο 2, τρίτη παύλα

>Αρχικό κείμενο>

- Εισαγωγή μη ιδιόκτητης ψηφιακής υπογραφής ως βάσης για ανοικτή παροχή υπηρεσιών και για κινητικότητα χρήσης: Οι γενικές υπηρεσίες θα στηριχθούν σε μεγάλο αριθμό συμπληρωματικών και ανταγωνιζόμενων παρεχόντων υπηρεσίες. Η ανοικτή παροχή υπηρεσιών και η κινητικότητα της χρήσης είναι καθοριστικής σημασίας και απαιτεί ψηφιακές υπογραφές ευρείας αποδοχής.

>Κείμενο μετά την ψηφοφορία στο ΕΚ>

- Εισαγωγή μη ιδιόκτητης ψηφιακής υπογραφής ως βάσης για ανοικτή παροχή υπηρεσιών και για κινητικότητα χρήσης: Οι γενικές υπηρεσίες θα στηριχθούν σε μεγάλο αριθμό συμπληρωματικών και ανταγωνιζόμενων παρεχόντων υπηρεσίες. Η ανοικτή παροχή υπηρεσιών και η κινητικότητα της χρήσης, η διαφύλαξη και η αμοιβή της πνευματικής ιδιοκτησίας, η παροχή μιας εναλλακτικής ως προς τις συμβατικές μεθόδου εξακρίβωσης γνησιότητας και οι ηλεκτρονικές πληρωμές είναι καθοριστικής σημασίας και απαιτούν ψηφιακές υπογραφές (ηλεκτρονικά ονόματα ή ανώνυμα συστήματα εξακρίβωσης γνησιότητας) ευρείας αποδοχής.

(Τροπολογία 25)

Παράρτημα Ι, σημείο 4, πέμπτη παύλα

>Αρχικό κείμενο>

- Συντονισμός των δραστηριοτήτων που αναλαμβάνονται βάσει της παρούσας απόφασης με τα κατάλληλα κοινοτικά και εθνικά προγράμματα.

>Κείμενο μετά την ψηφοφορία στο ΕΚ>

- Συντονισμός μεταξύ των δραστηριοτήτων που αναλαμβάνονται βάσει της παρούσας απόφασης, των σχετικών κοινοτικών και των παρεμφερών εθνικών προγραμμάτων.

(Τροπολογία 26)

Παράρτημα ΙΙ - Τίτλος

>Αρχικό κείμενο>

ΚΡΙΤΗΡΙΑ ΚΑΘΟΡΙΣΜΟΥ ΤΩΝ ΣΧΕΔΙΩΝ ΚΟΙΝΟΥ ΕΝΔΙΑΦΕΡΟΝΤΟΣ

>Κείμενο μετά την ψηφοφορία στο ΕΚ>

ΚΡΙΤΗΡΙΑ ΠΡΟΣΔΙΟΡΙΣΜΟΥ ΚΑΙ ΚΑΘΟΡΙΣΜΟΥ ΤΩΝ ΣΧΕΔΙΩΝ ΚΟΙΝΟΥ ΕΝΔΙΑΦΕΡΟΝΤΟΣ

(Τροπολογία 27)

Παράρτημα ΙΙ, πρώτο εδάφιο

>Αρχικό κείμενο>

Ο καθορισμός σχεδίων κοινού ενδιαφέροντος μεταξύ των σχεδίων που θα υποβληθούν από τους ενδιαφερόμενους φορείς του τομέα, οι οποίοι θα ανταποκριθούν στις προσκλήσεις υποβολής προτάσεων, γίνεται, όπως καθορίζεται στο άρθρο 7, στη βάση της συμφωνίας των σχεδίων με τους στόχους και τις προτεραιότητες που ορίζονται στα άρθρα 2 και 3 αντιστοίχως.

>Κείμενο μετά την ψηφοφορία στο ΕΚ>

Ο καθορισμός και προσδιορισμός σχεδίων κοινού ενδιαφέροντος μεταξύ των σχεδίων που θα υποβληθούν από τους ενδιαφερόμενους φορείς του τομέα, οι οποίοι θα ανταποκριθούν στις προσκλήσεις υποβολής προτάσεων, γίνεται, όπως καθορίζεται στο άρθρο 7, στη βάση της συμφωνίας των σχεδίων με τους στόχους και τις προτεραιότητες που ορίζονται στα άρθρα 2 και 3 αντιστοίχως. Τα σχέδια αυτά πρέπει να είναι διεθνικά, υπό την έννοια ότι διαμορφώνονται για να ικανοποιήσουν ανάγκες που υφίστανται σε πολλά κράτη μέλη και για να εφαρμοσθούν σε πολλά κράτη μέλη. Αυτό δεν αποκλείει την εφαρμογή τους σε ένα μόνο κράτος μέλος κατά την αρχική φάση της ανάπτυξής τους, η οποία έχει ως στόχο τον έλεγχο της τεχνικής και εμπορικής τους βιωσιμότητας, εάν θεωρηθεί ότι οι συνθήκες που επικρατούν στο συγκεκριμένο κράτος μέλος είναι αντιπροσωπευτικές εκείνων που υπάρχουν και στα άλλα κράτη μέλη στα οποία το σχέδιο πρόκειται τελικά να εφαρμοσθεί.